b"\n_START_ARTICLE_\nGrafema\n_START_PARAGRAPH_\nGrafema (gr. \xce\xb3\xcf\x81\xce\xac\xcf\x86\xcf\x89 grafo 'ra\xc5\xa1au'), ra\xc5\xa1to \xc5\xbeenklas, ra\xc5\xa1muo\xc2\xa0\xe2\x80\x93 ra\xc5\xa1to sud\xc4\x97tin\xc4\x97 dalis, svarbiausias jo vienetas. Jis lygintinas su fonema, kuri yra svarbiausia kalbos fonetin\xc4\x97s sistemos dalis._NEWLINE_Priklausomai nuo ra\xc5\xa1to sistemos ir ja u\xc5\xbera\xc5\xa1omos kalbos, joje naudojam\xc5\xb3 grafem\xc5\xb3 aib\xc4\x97 gali labai svyruoti nuo keliolikos iki keliasde\xc5\xa1imt t\xc5\xabkstan\xc4\x8di\xc5\xb3. Grafem\xc5\xb3 regioniniai variantai dar gali b\xc5\xabti vadinami raid\xc4\x97mis, hieroglifais (Egipto ir kai kuriuose kituose ra\xc5\xa1tuose), glifais (maj\xc5\xb3 ra\xc5\xa1te) ir pan."